CELEX: 32010R0148
Language: bg
Date: 2010-02-23 00:00:00
Title: Регламент (ЕС) № 148/2010 на Комисията от 23 февруари 2010 година за одобрение на минимални промени в спецификацията на наименование, вписано в Регистъра на защитените наименования за произход и на защитените географски указания [Prosciutto di Parma (ЗНП)]

24.2.2010   
            
            
               BG
            
            
               Официален вестник на Европейския съюз
            
            
               L 47/6
            
         РЕГЛАМЕНТ (ЕС) № 148/2010 НА КОМИСИЯТА
   от 23 февруари 2010 година
   за одобрение на минимални промени в спецификацията на наименование, вписано в Регистъра на защитените наименования за произход и на защитените географски указания [Prosciutto di Parma (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 9, параграф 2, второ изречение от него,
   като има предвид, че:
   
               (1)
            
            
               В съответствие с член 9, параграф 1, първа алинея от Регламент (ЕО) № 510/2006 и по силата на член 17, параграф 2 от същия регламент Комисията разгледа заявката на Италия за одобрение на изменение в елементите на спецификацията на защитеното наименование за произход „Prosciutto di Parma“, регистрирано с Регламент (ЕО) № 1107/96 на Комисията (2).
            
         
               (2)
            
            
               Заявката има за цел изменение на спецификацията чрез уточняване на условията, при които срокът на съхранение на нарязания и предварително опакован продукт „Prosciutto di Parma“ може да бъде удължен, както и чрез внасяне на графични корекции на логото.
            
         
               (3)
            
            
               Комисията разгледа съответните изменения и стигна до заключението, че те са обосновани. Тъй като промените са минимални по смисъла на член 9 от Регламент (ЕО) № 510/2006, Комисията може да ги одобри, без да прилага процедурата, описана в членове 5, 6 и 7 от същия регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Prosciutto di Parma“ се изменя в съответствие с приложение I към настоящия регламент.
   Член 2
   Актуализираният единен документ фигурира в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 февруари 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 93, 31.3.2006 г., стр. 12.
   
      (2)  ОВ L 148, 21.6.1996 г., стр. 1.
   
      ПРИЛОЖЕНИЕ I
      Одобряват се следните промени в спецификацията на защитеното наименование за произход „Prosciutto di Parma“:
      
                  1.
               
               
                  Във фиш З вторият параграф се допълва със следния текст:
                  
                              „в)
                           
                           
                              за нарязана и предварително опакована шунка „Prosciutto di Parma“:
                              
                                          —
                                       
                                       
                                          опаковките имат обща страна в размер на 25 % от повърхността на горната страна на самата опаковка, която обща страна е съставена от триъгълник, поставен в горния ляв ъгъл на бял или прозрачен фон в границите и при условията, определени от приложената директива по отношение на нарязването и опаковането на „Prosciutto di Parma“, като присъства марката „херцогска корона“ и означенията:“.
                                       
                                    
                        
            
                  2.
               
               
                  В глава 5 от приложението към спецификацията, озаглавено „Директива относно операциите по нарязване и опаковане“, таблицата в член 12, точка 3 се допълва, както следва:
                  
                              „Тегло на продукта
                           
                           
                              Зреене
                           
                           
                              Минимална трайност при защитна атмосфера
                           
                           
                              Минимална трайност при вакуум
                           
                        
                              7-8,5 kg
                           
                           
                              12 месеца
                           
                           
                              60 дни
                           
                           
                              90 дни
                           
                        
                              7-8,5 kg
                           
                           
                              14 месеца
                           
                           
                              90 дни
                           
                           
                              90 дни
                           
                        
                              7-8,5 kg
                           
                           
                              15 месеца
                           
                           
                              120 дни
                           
                           
                              120 дни
                           
                        
                              8,5-10 kg
                           
                           
                              14 месеца
                           
                           
                              60 дни
                           
                           
                              90 дни
                           
                        
                              8,5-10 kg
                           
                           
                              16 месеца
                           
                           
                              90 дни
                           
                           
                              90 дни
                           
                        
                              8,5-10 kg
                           
                           
                              17 месеца
                           
                           
                              120 дни
                           
                           
                              120 дни
                           
                        
                              > 10 kg
                           
                           
                              16 месеца
                           
                           
                              60 дни
                           
                           
                              90 дни
                           
                        
                              > 10 kg
                           
                           
                              18 месеца
                           
                           
                              90 дни
                           
                           
                              90 дни
                           
                        
                              > 10 kg
                           
                           
                              19 месеца
                           
                           
                              120 дни
                           
                           
                              120 дни“
                           
                        
            
                  3.
               
               
                  В глава 6 на същия документ член 13, параграф 1 се допълва, както следва:
                  „1.   Независимо от формата, големината и теглото си, опаковките на „Prosciutto di Parma“ трябва да имат обща страна в размер на 25 % от повърхността на горната страна на самата опаковка, която обща страна е съставена от триъгълник, поставен в горния ляв ъгъл на бял или прозрачен фон, на който е изобразена марката на консорциума и изискваните от закона означения: „Prosciutto di Parma“ — denominazione di origine protetta ai sensi della legge 13 febbraio ’90 no 26 e del Reg. CE n. 1107/96 — confezionato sotto il controllo dell’Istituto Parma Qualità. Графичният вид на опаковката съответства на приложеното към настоящата директива (приложение 1) графично изображение, от която то е неразделна част.“
               
            
                  4.
               
               
                  В същия член 13 се добавят следните параграфи:
                  „3.   Когато опаковането на „Prosciutto di Parma“ се осъществява при съблюдаването на всички гореизложени в точка 4 условия, горепосочената обща част на опаковката е съставена от триъгълник на прозрачен фон, върху който фигурира общностното лого на ЗНП. Графичният вид на опаковката съответства на приложеното към настоящата директива (приложение 2) графично изображение, от която то е неразделна част.
                  4.   Посочените в точка 3 правила са:
                  
                              а)
                           
                           
                              продуктът е опакован при защитна атмосфера без разделителни листове;
                           
                        
                              б)
                           
                           
                              минималната трайност не надхвърля 25 дни (считано от датата на опаковане);
                           
                        
                              в)
                           
                           
                              теглото на опаковките по необходимост е различно, като минималната му стойност е 110 g;
                           
                        
                              г)
                           
                           
                              периодът на зреене на „Prosciutto di Parma“ е минимум 16 месеца;
                           
                        
                              д)
                           
                           
                              опаковката е напълно прозрачна, както отзад, така и отпред;
                           
                        
                              е)
                           
                           
                              чрез дерогация от разпоредбите на член 2 върху опаковката не фигурират никакъв графичен или друг знак или текст, с изключение на означенията в горепосочения триъгълник или върху етикета с характеристиките на продукта (който може да бъде поставен в задната или предната част на опаковката);
                           
                        
                              ж)
                           
                           
                              площта на етикета с характеристиките на продукта не може да надхвърля 13 % от площта на задната или предната част на опаковката;
                           
                        
                              з)
                           
                           
                              освен изискваните от закона означения (сред които е и „Garantito dal Ministero delle politiche agricole alimentari e forestali ai sensi dell’art. 10 del reg. CE 510/06“), на етикета с характеристиките на продукта трябва задължително да бъдат посочени седалището и/или фирмата на опаковащото дружество или производителя, а когато е уместно — на компанията майка.
                           
                        Графичните параметри и размер на означенията и знаците в споменатия в точки 1 и 3 триъгълник на консорциума са посочени в приложените към настоящата директива (приложения 3 и 4) графични изображения, от които те са неразделна част.“
               
            
   
      ПРИЛОЖЕНИЕ II
      
         ЕДИНЕН ДОКУМЕНТ
      
      Регламент (ЕО) № 510/2006 на Съвета относно закрилата на географски указания и наименования за произход
      
         „PROSCIUTTO DI PARMA“
      
      ЕО №: IT-PDO-0217-0067-30.1.2009 г.
      
         ЗГУ ( ) ЗНП (X)
      
      1.   НАИМЕНОВАНИЕ
      
      „Prosciutto di Parma“
      2.   ДЪРЖАВА-ЧЛЕНКА ИЛИ ТРЕТА ДЪРЖАВА
      
      Италия
      3.   ОПИСАНИЕ НА ЗЕМЕДЕЛСКИЯ ПРОДУКТ ИЛИ ХРАНА
      
      3.1.   Вид продукт
      
      
                  Клас 1.2:
               
               
                  месен продукт
               
            3.2.   Описание на продукта, за който се отнася наименованието от точка 1
      
      Зряла сурова шунка; разпознава се по марката, поставена с топъл печат върху кожата; външната форма е обла: крайната част (piedino) и всякакви външни несъвършенства, които могат да навредят на репутацията на продукта, са отстранени, като е оставена само открита мускулна част от главата на бедрената кост (бута), която е максимум 6 сантиметра (rifilatura corta); теглото е обикновено между осем и десет килограма, но не по-малко от седем; цветът при нарязване е равномерен розово-червен, осеян с чисто бяло на местата с мазнина; ароматът и вкусът са: деликатен и приятен вкус, не много солен и с благоуханен и характерен аромат; характеризира се със специфична реакция на определени аналитични параметри за влажност, соленост и протеолиза; след поставянето на марката шунката „Prosciutto di Parma“ може да се продава на цяло парче, обезкостена, във вид на парчета с различна форма тегло или нарязана и подходящо опакована.
      3.3.   Суровини (само за преработени продукти)
      
      Суровината (пресни бутове), използвана за производството на „Prosciutto di Parma“, има следните характеристики: мастното съдържание се изчислява чрез определяне на количеството йод и/или линолеова киселина, като се измерва вътрешното и външното мастно съдържание на подкожната мастна тъкан на бута. За всяка проба количеството йод не трябва да надхвърля 70, а съдържанието на линолеова киселина не трябва да бъде по-високо от 15 %; дебелината на мастното покритие от външната страна на пресния подрязан бут, измерена вертикално спрямо главата на бедрената кост („sottonoce“), трябва да бъде около 20 mm за пресните бутове, използвани за производството на „Prosciutto di Parma“ с тегло между 7 и 9 kg, и около 30 mm за пресни бутове, използвани за производството на „Prosciutto di Parma“ с тегло над 9 kg. При всички положения тази дебелина не трябва да бъде по-малка от 15 mm и 20 mm съответно за двете категории пресни бутове, включително кожата. По обиколката на бута трябва да има покритие, което да не позволява отделянето на кожата от намиращата се под нея мускулна тъкан. Пресните подрязани бутове с препоръчително тегло между 12 и 14 kg при всички положения не трябва да тежат по-малко от 10 kg.
      3.4.   Фураж (само за продукти от животински произход)
      
      Разрешените храни, количества и начин на приготвяне са изложени в две таблици, първата относно разрешените храни до 80 kg живо тегло, а втората — относно разрешените храни на етапа на угояване. За препоръчване е храната да се дава в течно състояние (каша или ярма), с добавена — според традицията — суроватка.
      На първия етап делът на сухите зърнени храни не трябва да бъде по-малко от 45 % от общото количество, като допустимите храни, с изключение на определените за втория етап, са: грис от царевичен глутен и/или храна на основата на царевичен глутен, рожков (без семената), рибено брашно, брашно от соев екстракт, остатъци от дестилации, бито мляко, мазнини с точка на топене над 36 °C, белтъчни лизати, силажирана царевица.
      На втория етап (угояване) делът на сухите зърнени храни не трябва да бъде по-малко от 55 % от общото количество, като допустимите храни са: царевица, ярма от семена и/или царевични кочани, сорго, ечемик, пшеница, тритикале, овес, други по-малко разпространени зърнени храни, трици и други субпродукти от обработката на житото, дехидратирани картофи, пресована и силажирана пулпа на цвекло, ленено кюспе, суха и с извлечено съдържание пулпа на цвекло, джибри от ябълки и круши, кожица на грозде и домати за стимулиране на чревната проходимост, млечен серум, бито мляко, дехидратирано брашно от люцерна, меласа, грах и/или други зърна от бобови, бирена мая и мая от торула и др., мазнини с точка на топене над 40 °C.
      3.5.   Специфични етапи на производство, които трябва да бъдат извършени в определения географски район
      
      Производството и зреенето трябва да се извършват в посочения в точка 4 географски район, така че да се да се гарантират качеството, проследяемостта и осъществяването на контрол.
      3.6.   Специфични правила за рязане, настъргване, опаковане и др.
      
      След поставянето на марката, шунката „Prosciutto di Parma“ може да се продава цяла, обезкостена, на различни по форма и тегло парчета или нарязана и подходящо опакована; в последния случай операциите по нарязване и опаковане трябва да се извършват изключително в посочения в точка 4 специфичен район на производство, като отличителната марка за ЗХП трябва да бъде задължително наложена върху продукта според посочените в точка 3.7 начини така, че да не може да бъде нито заличена, нито преместена, което позволява да се гарантират свойствените на продукта характеристики и пълната му проследяемост.
      3.7.   Специфични правила за етикетиране
      
      Първият елемент, по който се разпознава шунката „Prosciutto di Parma“ и който, въпреки че не е част от етикетировката ѝ, я отличава на пазара, е „херцогската корона“ (топло поставена марка, възпроизвеждаща стилизирана петовърха корона с изписания топоним „Parma“). Тя изпълнява двойна функция, като идентифицира продукта сред останалите сурови шунки, осигурявайки неговата автентичност (марка за идентифициране), и гарантира, че същият продукт е минал през всички предвидени етапи на производство, като на всеки от тях е бил идентифициран от заинтересованите страни. Законосъобразната и законова употреба на наименованието за произход зависи от наличието на марката: без „херцогската корона“ посоченото наименование не може да бъде използвано за означаване на продукта на етикетите и опаковката, на документите за продажба или при търговската операция (продажба на цяло парче, нарязан и предварително опакован продукт или продажба на дребно на парчета).
      По отношение на елементите, които отличават етикетировката на „Prosciutto di Parma“, задължителни са следните означения:
      
                   
               
               
                  
                     за цяла шунка „Prosciutto di Parma“ с кост:
                  
                  
                              —
                           
                           
                              означението „Рrosciutto di Parma“, последвано от надписа „denominazione di origine protetta“ (защитено наименование за произход);
                           
                        
                              —
                           
                           
                              седалището на производственото предприятие;
                           
                        
            
                   
               
               
                  
                     за опакована шунка „Proscutto di Parma“, цяла, обезкостена или на парчета:
                  
                  
                              —
                           
                           
                              означението „Рrosciutto di Parma“, последвано от надписа „denominazione di origine protetta“ (защитено наименование за произход);
                           
                        
                              —
                           
                           
                              седалището на опаковъчното предприятие;
                           
                        
                              —
                           
                           
                              датата на производство, в случай че пломбата не се вижда;
                           
                        
            
                   
               
               
                  
                     за нарязана и предварително опакована шунка „Prosciutto di Parma“:
                  
                  
                              —
                           
                           
                              опаковките имат обща страна в размер на 25 % от повърхността на горната страна на самата опаковка, която обща страна е съставена от триъгълник, поставен в горния ляв ъгъл на бял или прозрачен фон в границите и при условията, определени от приложената директива по отношение на нарязването и опаковането на „Prosciutto di Parma“, като присъства марката „херцогска корона“ и означенията:
                           
                        
                              —
                           
                           
                              „Prosciutto di Parma denominazione di origine protetta ai sensi della legge 13 Febbraio 1990, no 26 e del Reg. (CE) n. 1107/96“ („Prosciutto di Parma“ защитено наименование за произход в съответствие със закон № 26 от 13 февруари 1990 г. и Регламент (ЕО) № 1107/96);
                           
                        
                              —
                           
                           
                              „confezionato sotto il controllo dell’Organismo autorizzato“ (опаковано под контрол на оторизирания орган);
                           
                        
                              —
                           
                           
                              седалището на опаковъчния цех;
                           
                        
                              —
                           
                           
                              датата на производство (датата, посочена на пломбата за начало на зреенето).
                           
                        
            Забранена е употребата на качествени определения като „classico“ (класическа), „autentico“ (автентична), „extra“ (екстра), „super“ (супер), както и на други квалификации, упоменавания и определения заедно с търговското наименование, с изключение на „disossato“ (обезкостена) и „affettato“ (нарязана), както и на други указания, които не са специално предвидени в спецификацията.
      4.   КРАТКО ОПРЕДЕЛЕНИЕ НА ГЕОГРАФСКИЯ РАЙОН
      
      „Prosciutto di Parma“ се произвежда в ограничен район на провинция Парма, който включва територията на провинция Парма (в региона на Емилия-Романя, Италия), намираща се на не по-малко от 5 km южно от Виа Емилия, на височина не повече от 900 метра, ограничена на изток от река Енца и на запад от река Стироне.
      Суровината произлиза от географски по-голям район от района на преработка, който включва общините на следните региони: Емилия-Романя, Венето, Ломбардия, Пиемонт, Молизе, Умбрия, Тоскана, Марке, Абруци и Лацио (Италия).
      5.   ВРЪЗКА С ГЕОГРАФСКИЯ РАЙОН
      
      5.1.   Специфична характеристика на географския район
      
      Специфичните характеристики на „Prosciutto di Parma“ и гаранцията за поддържане на високите стандарти за качество, хигиена и хранителна безопасност са в тясна зависимост от условията на околната среда, природните и човешките фактори. В рамките на обособения географски макрорайон уникалните и неповторими природни условия и специфичните умения на хората са налице едва в няколко редки ограничени зони, развили се като производствени зони на шунка с високи качествени характеристики. Една от тези ограничени зони е районът, в който се произвежда шунката „Prosciutto di Parma“ и който представлява малка част от провинция Парма. Поради разположението си този микрорайон се характеризира с уникални екологични, климатични и природни условия, които се дължат на действието на морския въздух от Версилия, който става по-мек, преминавайки през маслиновите дървета и боровете на Вал ди Магра, изсъхва по проходите на Апенините и се изпълва с аромата на кестените, за да изсуши шунката „Prosciutto di Parma“ и да ѝ придаде характерната за нея изключителна сладост.
      5.2.   Специфична характеристика на продукта
      
      „Prosciutto di Parma“ е зряла шунка, която зрее минимум 12 месеца; единствените допустими съставки са свинско месо и сол. Външната форма на крайния продукт е изпъкнала, крайната част (piedino) е отстранена, като е оставена само открита мускулна част от главата на бедрената кост („sottonoce“), която е максимум 6 сантиметра (rifilatura corta). Зрелият продукт обикновено тежи между осем и десет килограма, но не по-малко от седем; цветът при нарязване е равномерен розово-червен, осеян с чисто бяло на местата с мазнина; месото притежава деликатен и приятен вкус, не много солен и с благоуханен и характерен аромат. При анализа продуктът отговаря на точни критерии за влажност (между 59 % и 64 %), сол (между 4,5 % и 6,9 %) и протеолиза (между 24 и 31).
      5.3.   Причинно-следствена връзка между географския район и специфичното качество, репутацията или други особености на продукта
      
      Производствените критерии, позволяващи предоставянето на наименованието за произход „Prosciutto di Parma“ са в тясна зависимост от условията в околната среда, природните и човешките фактори. Суровината и шунката „Prosciutto di Parma“ са тясно свързани помежду си, както и с производственото, икономическото и социалното развитие на географския район, който е определил неповторимите им особености. Характеристиките на суровината са изцяло специфични за определения от централната и северната част на Италия макрорайон (с посочени граници в точка 4, втори параграф) от епохата на етруските до наши дни.
      Етапите в свиневъдството се отличават с развитието на отглеждането на тежки свине, които се колят в напреднала възраст. Свиневъдството започва с месните и автохтонни породи, развива се в зависимост от природните, социалните и икономическите условия (и по-специално отглеждането на зърнени култури и млекопреработването, които характеризират хранителния режим) и намира постепенно своята естествена и уникална производствена цел — шунката, която е продукт с наименование за произход. В рамките на обособения географски макрорайон уникалните и неповторими природни условия и специфичните умения на хората една ограничена зони се е развила като производствена на шунката „Prosciutto di Parma“. Тази ограничена зона представлява малка част от провинция Парма. Поради разположението си този микрорайон се характеризира с уникални екологични, климатични и природни условия, които се дължат на действието на морския въздух от Версилия, който става по-мек, преминавайки през маслиновите дървета и боровете на Вал ди Магра, изсъхва по проходите на Апенините и се изпълва с аромата на кестените, за да изсуши шунката „Prosciutto di Parma“ и да ѝ предаде характерната за нея изключителна сладост.
      Парма се намира в центъра на древната територия на Отсамалпийска Галия, чиито жители отглеждали големи стада свине и били с особено развити умения в производството на солена шунка.
      Хронологично погледнато шунката и начинът ѝ на приготвяне се срещат в различни писмени исторически извори, в частност в списъците на търговската камара от 1913 г., в които се споменава днешният производствен район. Напълно занаятчийският първи етап в днешно време се развива в посока към индустриализиране, без обаче традиционните характеристики на продукта да бъдат накърнени.
      Произходът на продукта е документиран от историческа гледна точка и по отношение на района на произход на суровината: всъщност производството е резултат от развитието на общото типично за целия горепосочен макрорайон селско стопанство, концентрирало се в определена част на провинция Парма поради неповторимите природни и микроклиматични условия.
      ПРЕПРАТКА КЪМ ПУБЛИКУВАНАТА СПЕЦИФИКАЦИЯ
      Администрацията е започнала националната процедура за възражение на предложението за изменение на защитеното наименование за произход „Prosciutto di Parma“. Справка с консолидирания текст на производствената спецификация може да бъде направена на:
      http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg